**Izjava o zaštiti osobnih podataka**

**HRVATSKO NARODNO KAZALIŠTE U ZAGREBU**

**1. Općenite informacije:**

Korištenjem naših usluga povjeravate nam svoje podatke. Ova Izjava opisuje koje podatke prikupljamo, na koji ih način obrađujemo, te u koje ih svrhe upotrebljavamo, kao i Vaša prava povezana s Vašim podacima.

a) Za obradu podataka odgovoran je:

**HRVATSKO NARODNO KAZALIŠTE U ZAGREBU**

**Trg Republike Hrvatske 15**

**10 000 Zagreb**

**Tel: 01 4888 488**

**Adresa e-pošte za kontakt: szop@hnk.hr**

**Obrazac zahtjeva o pravima ispitanika dostavlja se na:** **szop@hnk.hr**

b) Ako se koristimo uslugama vanjskih pružatelja za obradu Vaših osobnih podataka, govorimo o obradi (osobnih podataka) po nalogu. I u tom smo slučaju odgovorni za zaštitu Vaših osobnih podataka.

**2. Vrste osobnih podataka:**

Upotrebljavamo sljedeće osobne podatke u odnosu na naše zaposlenike, poslovne partnere i publiku, i to: ime i prezime, OIB, spol, adresa stanovanja, državljanstvo, vrsta, broj i datum izdavanja identifikacijske isprave, datum, mjesto i država rođenja, podaci o obrazovanju, broj računa, podaci o plaći, broj i datum isteka kreditne kartice, e-mail adresa; kontakt broj, podatak o zaposlenju, videosnimku prikaza osobe, fotografiju i dr.

**3. Svrhe obrade osobnih podataka i pravna osnova za obradu:**

Pravna osnova za obradu osobnih podataka zaposlenika je Zakon o radu, Pravilnik o sadržaju i načinu vođenja evidencije o radnicima; Uredba o sadržaju, načinu prikupljanja i obrade, te mjerama zaštite podataka u Registru zaposlenih u javnom sektoru; ugovor o radu, te legitimni interes u odnosu na snimke videonadzora, kao i u odnosu na objavu fotografija i/ili video uradaka u svrhu reklamiranja HRVATSKOG NARODNOG KAZALIŠTA U ZAGREBU (dalje u tekstu: kazalište) na web stranici i/ili društvenim mrežama. Svrha obrade utemeljene na zakonu i podzakonskim propisima je poštivanje pravnih obveza voditelja obrade. Svrha obrade utemeljene na ugovoru o radu je poštivanje i ispunjavanje prava i obveza iz ugovora o radu. U odnosu na obradu putem sustava videonadzora koja je utemeljena na legitimnom interesu navodi se da je svrha obrade zaštita života i zdravlja zaposlenika, zaštita imovine i poslovanja kazališta, te zaštita publike i trećih osoba kao posjetitelja koji se nalaze u prostorima kazališta. Pravna osnova za obradu osobnih podataka naših ugovornih partnera je ugovor o poslovnoj suradnji i/ili uspostavljeni poslovni ugovorni odnos i/ili autorskopravni ugovor, a sve sa svrhom ispunjavanja prava i obveza iz ugovornog odnosa. Pravna osnova za obradu osobnih podataka publike, prikupljenih prilikom kupnje ulaznica za usluge kazališta, na blagajni (ime i prezime, adresa stanovanja) je ugovor koji se sklapa u svrhu pružanja i naplate usluga kazališta, kao i ostalih povezanih usluga sa uslugama kazališta. Nadalje, pravna osnova za obradu osobnih podataka publike, prikupljenih prilikom kupnje ulaznica za usluge kazališta, putem webshopa (ime i prezime, adresa stanovanja, telefonski broj, e-mail ) je ugovor koji se sklapa u svrhu pružanja i naplate usluga kazališta, kao i ostalih povezanih usluga sa uslugama kazališta. Osobne podatke publike, i to e-mail adresu, koristimo u svrhu slanja newslettera, a koja obrada je utemeljena na legitimnom interesu, i to za postojeće kupce usluga kazališta, dakle za kupce koji koriste/su koristili usluge kazališta.

**4. Prosljeđivanje osobnih podataka:**

Osobne podatke zaposlenika smo u određenim situacijama dužni dostaviti inspekcijama rada, poreznoj upravi ili drugim sličnim tijelima u okviru obavljanja poslova njihove službene ovlasti. U pravilu, za svaku radnju prosljeđivanja prethodno utvrđujemo postojanje posebne pravne osnove za tu radnju obrade osobnih podataka.

**5. Iznošenje u treće zemlje:**

Vaše osobne podatke ne iznosimo izvan područja Europske unije.

**6. Razdoblje čuvanja:**

Osobne podatke zaposlenika čuvamo kao dokumentaciju trajne vrijednosti, izuzev obrada utemeljenih na legitimnom interesu ili pak podataka koji prestaju imati svrhu okončanjem radnog odnosa (kontakt podatak i sl.). Nadalje, podaci sadržani u Osobnim dosjeima čuvaju se 60 godina od zasnivanja dosjea, odnosno 20 godina od zadnje izmjene u dosjeu ili Registru. Osobne podatke koji se obrađuju kroz suradnju s poslovnim partnerima čuvamo do okončanja uredne suradnje ili pak do okončanja određenih postupaka u slučaju da se isti vode iz bilo kojeg razloga vezano na poslovnu suradnju, izuzev ako ugovori predstavljaju sami po sebi knjigovodstvenu ispravu, kada ih čuvamo isto kao i račune 11 godina sukladno Zakonu o računovodstvu. Osobne podatke naše publike (ime i prezime, adresa stanovanja, telefonski broj, e-mail) čuvamo do urednog ispunjenja svih prava i obveza iz ugovora koji se sklapa u svrhu pružanja i naplate usluga kazališta. Molimo da dodatno uzmete u obzir da ne brišemo Vaše podatke u slučaju da je pokrenut postupak prisilne naplate neplaćenih potraživanja i/ili se vodi sudski ili drugi odgovarajući postupak u vezi s pruženom uslugom, sve do konačnog dovršetka postupka u skladu s važećim propisima. Dodatno ističemo da smo osobne podatke istaknute na računu za pružene usluge (ime, prezime, adresa, OIB) dužni čuvati 11 godina sukladno Zakonu o računovodstvu.E-mail adresu koju obrađujemo u marketinške svrhe čuvati ćemo do izjavljenog prigovora na obradu u marketinške svrhe. Prigovor možete izjaviti u bilo kojem trenutku na e-mail adresu: szop@hnk.hr ili poštom na adresu Trg Republike Hrvatske 15.

**7. Obveza pružanja osobnih podataka:**

Bez dostave podataka prilikom kupnje ulaznica na našoj internetskoj stranici nećemo Vam biti u mogućnosti pružiti usluge kazališta. E-mail adresu u dodatne marketinške svrhe nam niste dužni dati, ali nećete biti u mogućnosti primati najnovije obavijesti i ponude koje bi mogle odgovarati Vašim interesima i sklonostima. Obrada osobnih podataka iz ugovora s našim partnerima je potrebna jer bez navedenoga ne možemo sklopiti poslovni ugovor niti ispunjavati prava i obveze iz istoga. Obrada osobnih podataka naših zaposlenika se temelji na obvezi poštivanja pravnih i ugovornih obveza, pa bi izostanak obrade osobnih podataka doveo do povrede zakona ili pak nemogućnosti ispunjavanja prava i obveza iz radnog odnosa.

**8. Prava ispitanika:**

**a) Pravo na ispravak :** Ako obrađujemo Vaše osobne podatke koji su nepotpuni ili netočni, u bilo kojem trenutku od nas možete zatražiti da ih ispravimo ili dopunimo.

**b) Pravo na pristup:** Imate pravo dobiti potvrdu o tome obrađujemo li Vaše osobne podatke ili ne, i tamo gdje je to slučaj imate pod uvjetima iz čl. 15. Opće uredbe o zaštiti podataka zatražiti pristup tim podacima.

**c) Pravo na brisanje:** Od nas možete zatražiti brisanje svojih osobnih podataka ako smo ih obrađivali protupravno ili ta obrada predstavlja nerazmjerno zadiranje u Vaše zaštićene interese. Molimo da uzmete u obzir da postoje razlozi koji onemogućuju trenutačno brisanje, primjerice radi postojanja obveze čuvanja sukladno zakonskim obvezama.

**d) Pravo na ograničenje obrade :** Od nas možete zatražiti ograničenje obrade svojih podataka: ako osporite točnost podataka tijekom perioda koji nam omogućava provjeru točnosti tih podataka, ako je obrada podataka bila protupravna, ali odbijate brisanje i umjesto toga tražite ograničenje korištenja podacima, ako nam podaci više nisu potrebni za predviđene svrhe, ali su Vam još potrebni radi ostvarenja pravnih zahtjeva ili ako ste podnijeli prigovor.

**e) Pravo na mogućnost prijenosa podataka:** Od nas možete zatražiti da Vam podatke koje ste nam povjerili radi arhiviranja dostavimo u strukturiranom obliku, u uobičajenom strojno čitljivom formatu: ako te podatke obrađujemo na temelju suglasnosti koju ste nam dali i koju možete opozvati ili radi ispunjenja našeg ugovora i ako se obrada vrši s pomoću automatiziranih procesa.

**f) Pravo na prigovor:** Ako Vaše podatke obrađujemo radi izvršenja zadaća od javnog interesa ili pri izvršavanja službene ovlasti ili se prilikom njihove obrade pozivamo na naše legitimne interese, možete podnijeti prigovor protiv takve obrade podataka ako postoji interes zaštite Vaših podataka.

**g) Pravo na pritužbu:** Ako ste mišljenja da smo prilikom obrade Vaših podataka prekršili hrvatske ili europske propise o zaštiti podataka, molimo da nam se obratite kako bismo razjasnili eventualna pitanja. Svakako imate pravo uložiti pritužbu nadležnom nadzornom tijelu.

**h) Ostvarivanje prava:** Ako želite ostvariti neko od navedenih prava, obratite nam se koristeći se našim podacima za kontakt iz članka 1. ove Izjave ili putem obrasca pod nazivom Zahtjev ispitanika dostupnog na našoj web stranici www.hnk.hr.

**i) Potvrda identiteta:** U slučaju dvojbe možemo zatražiti dodatne informacije radi provjere Vašeg identiteta. To služi zaštiti Vaših prava i privatne sfere.

**j) Zlouporaba prava:** Ako biste se nekim od navedenih prava koristili prečesto i s očitom namjerom zlouporabe, možemo naplatiti administrativnu pristojbu ili odbiti obraditi Vaš zahtjev.

**9. Automatizirano donošenje odluka:** U odnosu na Vaše osobne podatke ne provodimo proces automatiziranog donošenja odluka.

**10. Izmjene ove Izjave:** Možemo izmijeniti ovu izjavu, a o čemu ćete biti pravovremeno obaviješteni, a što uključuje između ostalog i objavu na internetskim stranicama www.hnk.hr.